Lidt over klokken otte i morges opstod der brand i en af ungdomsboligerne i Det Gamle Mejeri på Torvegade i Brønderslev. I alt er der 27 personer tilmeldt ungdomsboligerne, men alle slap ud i tide. Også den 46-årige kvinde, der sparng ud ad vinduet, slap med mindre knubs og en undersøgelse for røgforgiftning. Ilden er opstået i den lejlighed, hvor kvinden var på besøg hos sin datter. Formentlig er branden opstået ved komfuret, hvor to tændte kogeplader var blevet glemt.

Referat:
En kvinde i fyrrene måtte i morges springe ud fra anden sal i en brændende bygning i Brønderslev.